open-index/open-wikipedia-markdown huggingface dataset:
Dol-de-Bretagne

**Dol-de-Bretagne** () Ille eta Vilaine departamenduan dagoen Bretainiako udalerria da, Bro Zol lurralde historikoko hiriburua. 2013ko erroldaren arabera 5.469 biztanle ditu.

## Historia 
549 urtean San Tello etorri zen eta Doleko SanSonekin elkartu zen. Dol-de-Bretagne Estuardo etxearen jatorria dela uste da, gerora Eskozia eta Erresuma Batuko monarkak izango zirenena.

Bretainiako dukerriaren garapenean paper aktiboa izan zuen, 939 urtean dukerria eratu zenean Doleko apezpikuak botere politiko handia izan zuen. XI eta XII mendeetan ingelesez sarritan setiatu eta eskuratu zuten Dol. XIII mendean katedrala eraikitzen hasi ziren.

Frantziako Iraultzaren ondoren 1801 urtean Doleko apezpikutza desegin zen.

## Ondasun nabarmenak 

Irudi:Dol-de-Bretagne.jpg|Alde zaharra.
Irudi:Cathedrale st samson.JPG|Dol-de-Bretagneko katedrala.
Irudi:Dol de Bretagne (p8310026).jpg|Champ-Dolenteko zutarria.
Irudi:Dol-de-Bretagne (35) Manoir des Beauvais.jpg|Beauvais jauregia.
Irudi:Dol-de-Bretagne (35) Manoir de la Belle Noë.jpg|Belle-Noë‎ jauregia.
Irudi:Dol-de-Bretagne (35) Grande tour des Carmes.jpg|Harresia.
Irudi:Dol-de-Bretagne (35) Tour de la prison.jpg|Gartzelako dorrea.
Irudi:Dol-de-Bretagne mairie.jpg|Udaletxea.
Irudi:Rue Ceinte - Dol-de-Bretagne.jpg|Alde zaharra.

## Kanpo estekak
Ramoncín

**José Ramón Julio Martínez Márquez**, ezagunagoa **Ramoncín** ezizenaz, (1955eko azaroaren 25a, Madril) espainiar rock abeslari, aktore, idazle eta telebista aurkezle bat da. SGAE erakundeko zuzendaritzako kidea izan zen. Gaztaroan Espainiako punk fenomenoaren aintzindarietako bat izan zen.

## Diskografia 
* 1978: *Ramoncín y W.C.?*
* 1979: *Barriobajero*
* 1981: *Arañando la ciudad*
* 1982: *¡Corta!*
* 1984: *Ramoncinco*
* 1984: *Grandes éxitos* (bilduma)
* 1985: *Como el fuego*
* 1986: *Éxitos en carretera* (bilduma)
* 1986: *La vida en el filo*
* 1988: *Fe ciega*
* 1990: *Al límite: Vivo y salvaje* (zuzenean)
* 1991: *Colección privada* (bilduma)
* 1998: *Miedo a soñar*
* 2000: *Ángel de cuero: 20 años de canciones* (bilduma eta 5 abesti berri)
* 2003: *Canciones desnudas*, vol. 1 (zuzenean + bitxikeriak + DVD)
* 2005: *Canciones desnudas*, vol. 2 (DVD)
* 2008: *1978-2008 Memoria audiovisual* (bilduma + DVD)

## Kanpo estekak 
* Ramoncín abeslariaren webgunea
Anberesko tranbia

thumb|250px|eskuinera|Tranbia sarearen irudikapen grafikoa.

**Anberesko tranbia** izen bereko Belgikako hiria eta inguruko gune metropolitarra elkartzen dituen garraiobidea da. 1991tik zerbitzua De Lijn enpresa publikoak kudeatzen du eta guztira 12 linea daude. Horietatik lau, lurpeko ibilbidea dute hiriaren erdigunean Anberesko aurre-metro izenaz ezagutzen dena osatuz.

2010ean tranbiak 120 milioi bidaiari izan zituen.

## Lineak 
***** Abiadura eta iraupena ohiko bidaidenboren arabera. Bidaiari datuen iturria Anberesko udala.
****** 2010ean Anberesko tranbiak 120 milioi bidaiari izan zituen, De Lijn enpresak 547 milioi bidaiari garraitu zituen Flandria osoan eta 208 milioi bidaiari Anberes probintzian. 
******* 2005eko datuen arabera eginiko aurrikuspena.

## Argazkiak 

Fitxategi:Noorderlaan tram 3.jpg|Noorderlaan tarteko eraikuntza lanak.
Fitxategi:Hermelijn Zwijndrecht.jpg|Hirugarren lineako tranbia.
Fitxategi:PCC Lambermontplaats.jpg|Tranbia hiriaren erdigunetik gertu.
Fitxategi:Antwerpsetram2.jpg|Zortzigarren lineako tranbia.

## Ikus, gainera 
* De Lijn

## Kanpo estekak 
*  Anberesko tranbiaren 2009ko mapa.]
De Lijn

**De Lijn** edo **Vlaamse Vervoermaatschappij "De Lijn"** (Flandriako Garraio Elkartea), Belgikako Flandria eskualdeko garraio publikoa kudeatzen duen enpresa da. Autobus eta tranbia zerbitzuak kudeatzen ditu Flandriako hiririk garrantzitsuenetan.

1991. urtean sortu zen Belgikako garraio publiko enpresa SCNV bitan banatzean, batetik De Lijn Flandrian eta bestetik Société Régionale Wallonne du Transport Valonian.

## Bidaiariak 
De Lijn enpresak 547 milioi bidaiari garraiatu zituen 2010ean. Horietatik 208 milioi Anberesko probintzian bakarrik.

## Anberesko tranbia 
Anberes eta inguruko gune metropolitarra elkartzen dituen garraiobidea da. 1991tik zerbitzua De Lijn enpresa publikoak kudeatzen du eta guztira 12 linea daude. Horietatik lau, lurpeko ibilbidea dute hiriaren erdigunean Anberesko aurre-metro izenaz ezagutzen dena osatuz.

2010ean tranbiak 120 milioi bidaiari izan zituen.

## Kanpo estekak 
*  De Lijn-en webgune ofiziala.
Ghor probintzia

**Ghor** (dariz: غور), **Ghowr** edo **Ghur** ere deitua, Afganistango 34 probintzietako bat da, herrialdearen erdialdean dagoena. 36.479&nbsp;km²-ko azalera du eta 2009ko estimazioaren arabera 625.200 biztanle zituen. Hiriburua Chaghcharan da.

## Barrutiak 
## Erreferentziak 
## Kanpo estekak 
*  nps: Ghor Province
*  Ghor probintziako landaredi-mapa
Cheviré zubia

**Cheviré zubia** edo **Cheviré biaduktua** (frantsesez *Pont de Cheviré* edo *viaduc de Cheviré*) Frantziako Loira Atlantikoa departamentuko Nantes hiriaren kanpoaldean dagoen zubi bat da. Loira ibaia zeharkatzen du, bere garaiera handiena 52 metro eta luzera 1.563 metro direlarik. 1986 eta 1990 bitartean eraiki zen, azkenik 1991ko apirilaren 27an inauguratu zelarik. Philippe Fraleu frantziar arkitektoak proiektatu zuen.

## Iruditegia 

Irudi:Pont de Cheviré (2).jpg|Cheviré zubia
Irudi:Pont chevire.jpg|Cheviré zubia
Irudi:Pont de Cheviré (3).jpg|Zubia

## Kanpo estekak
Ángel García Ariño

**Ángel García Ariño** (Atxondo, 1934ko uztailaren 1a - ?, 2000ko azaroaren 19a), pilota munduan **Garcia Ariño II.a** bezala ezaguna, eskuz pilotari izan zen. Pilotari familiakoa, Jesús anaia bikia eta Roberto anaia txikia pilotariak ere izan ziren. Bigarren mailako buruz buruko txapelketa bitan lortu zituen.

Erretiratu ondoren, 1992an Asegarcen sartu eta Roberto anaiarekin antolakuntza lanetan aritu zen.

## Bigarren mailako finalak
Jesús García Ariño

**Jesús García Ariño**, pilota arloan **Garcia Ariño I.a** deituraz ezaguna (Atxondo, Bizkaia, 1934ko uztailaren 1a - Galdakao, 2019ko azaroaren 30a) esku huskako pilotari profesionala izan zen. Pilotari familiakoa, Ángel anaia bikia eta Roberto anaia txikia ere pilotariak izan ziren.

Buruz Buruko Txapelketa Nagusia bitan irabazi zuen: 1957an eta 1963an.

## Lehen mailako finalak 
## Kanpo estekak
Iñaki Gorostiza

**Iñaki Gorostiza Agirre**, pilota arloan **Gorostiza** deituraz ezaguna (Atxondo, Bizkaia, 1953) esku huskako pilotari profesional ohia da. Behin irabazi zuen buruz buruko txapelketa nagusia, eta beste behin binakako txapelketa nagusia: 1977an eta 1970an, hurrenez hurren.

## Buruz buruko txapelketa 
### Lehen mailako finalak 
### Bigarren mailako finalak 
## Binakako txapelketa
Bigarren Mailako Esku Huskako Buruz Buruko Pilota Txapelketa

**Bigarren Mailako Esku Huskako Buruz Buruko Pilota Txapelketa** edo **Buruz Buruko Promozio Txapelketa** esku huskako pilota profesionalean jokatzen den bigarren mailako txapelketa garrantzitsuena da, lehenengo mailakoa Esku Huskako Buruz Buruko Pilota Txapelketa Nagusia izanik. 1957an sortu zen, eta urtero egiten da. Pilotari hasiberrien eta maila baxuagokoen txapelketa da.

Lehen txapelketaren irabazlea Del Val izan zen. Finala gehien jokatu dituen pilotaria, berriz, Elgea da, nahiz eta bakarra irabazi.

Tradizioz, bigarren mailako txapelketaren irabazleak, hurrengo urtean, lehen mailako buruz buruko txapelketan parte hartzen du. Bigarren mailako txapelketa pilotari handiek irabazi dute, besteak beste Retegi I.ak, Retegi II.ak, Arretxek, Belokik edo Olaizola II.ak.

## Txapelketaren irabazleak 
(1) 1998ko eta 1999ko ekitaldietan txapelketa bi egin zituzten, Aspe eta Asegarce enpresak ados jarri ez zirelako.

## Txapelak herrialdeen arabera 
## Kanpo estekak
Boerentoren

**Boerentoren** edo **KBC Dorrea** (nederlanderaz "Nekazarien dorrea"), Flandriako Anberes hiriaren erdiguneko bulego eraikin bat da. Bertan Belgikako KBC bankuaren bulegoak daude eta Europan eraiki zen lehen etxe orratzen artean dago. 1929 eta 1932. urteen artean eraiki zen eta 112,5 metroko garaiera dauka egituraren goikaldeko antena kontuan hartuta.

Belgikako eraikinik garaiena izan zen 1952ra arte eta gaur egun herrialdeko hogei eraikinik garaienen artean dago oraindik ere.

Art Déco estiloko eraikin hau Jan Van Hoenacker arkitektoak diseinatu zuen.

Dorreak gaur egun duen itxura 1954an goikaldean jarritako antenaren ondorio da.

## Kanpo estekak 
*  Eraikinaren fitxa skyscraperpage.com webgunean.
Valentín Castellanos

**Valentín Castellanos Ziarreta** (Lekeitio, 1889 - Madril, 1943ko otsaila), pilota munduan *Lekeitioko zapatagiletxo* bezala ezaguna, euskal herritar pilotaria izan zen.

Aita Francisco Javier Castellanos zuen, pilotari amateurra eta Lekeitioko zapatagilea zena, eta berarengandik hartu zuen bere ezizena. 17 urte zituela, Markinan Martinez Markinakoaren aurka debutatu zuen. Galdu arren, itxura ona eman zuen. Bere ibilbidearen hasieran Eibarko lantegi batean lan egin zuen 1912an profesional bilakatu arte.

1910eko hamarkadan eta 1920ko hamarkadaren hasieran pilotaren izar nagusienetariko bat izan zen 1925ean erretiratu arte.

Bere bizitzaren azken urteetan gorriak ikusi zituen eta artekari moduan aritu zen Madrilgo pilotaleku batean. 1943ko otsailean hil zen bertan

Lekeition egun badago bere izena daraman pilotaleku bat.

## Erreferentziak
Indalecio Sarasketa

**Indalecio León Sarasketa Uriarte**, pilota arloan ***Aizpiri Txiki*** edo ***Eibarko Txikito*** deitua (Durango, 1860ko maiatzaren 22a - Eibar, Gipuzkoa, 1900eko apirilaren 1a), esku huskako, palako eta zesta puntako bizkaitar pilotaria izan zen.

## Bizitza 
Durangon jaioa, gurasoak eibartarrak zituen, Mandiolako Aizpiri baserrikoak (Victor Sarasketaren lehengusua zen). Oso gazte jokatu zuen lehenbiziko partida: 1876ko uztailaren 26an, Eibarren, hamasei urte zituela, sasoi hartan pilotaririk onenetarikoa zen Markinako Laba apaizaren kontra. 

Euskal Herri osoan, Bartzelonan eta Madrilen ospea lortu ondoren, Argentinara joan zen. Bertan, Paysandu txapeldunari irabazi zion 1884an eta oso famatu bilakatu zen.

Antonio Peña kazetariak honela deskribatu zuen 1892ko *La Pelota y los Pelotaris* liburuan : 

1894an etxera itzuli zen. Eibarren hil zen, 1900eko apirilaren 1ean, tuberkulosiak jota.

## Erreferentziak 
## Kanpo estekak
Deportivo pilotalekua

**Deportivo pilotalekua** Bilboko pilotalekua da. 1931ko maiatzaren 5ean zabalduta, normalean zesta puntaz, erremontez edo palaz jokatzeko erabiltzen badute ere, 1944an eta 1957an, esku pilotaren buruz buruko txapelketaren finalak bertan ospatu zituzten. Club Deportivo Bilbaok kudeatzen du.

## Erreferentziak 
## Ikus, gainera 
* Esteban Gaubeka
* Manolo Iturri
* Jon Gisasola (Begoñes VII.a)
* Pala (pilota jokoaren aldaera)

## Kanpo estekak 
* Club Deportivoren webgunea
Groseko pilotalekua

**Groseko pilotalekua** Donostiako (Gipuzkoa) Gros auzoan zegoen pilotalekua izan zen. Galtzada Nagusiaren eta Kolon pasealekuaren arteko izkinan zegoen. 1938ko maiatzaren 24an ireki zuten. 1961ean utzi zion kirol jarduera izateari, eta eraitsi egin zuten. 484 lagunentzako harmailak zituen jokalekuaren maila berean, bai eta bi solairu ere, 1090 eserlekurekin. 31 metro zabal zen, eta pilotaleku motza zen.

Groseko pilotalekuan jokatu ziren 1940an eta 1942an, Esku Huskako Buruz Buruko Pilota Txapelketa Nagusiko finalak.

## Erreferentziak 
## Kanpo estekak
Mendillorriko kiroldegia eta trinketa

**Mendillorriko kiroldegia eta trinketa** Iruñeko trinketa da, non ezkuz, xarez, edo palaz aritu daiteke. Mendillorri auzoan dago.

2002an eriakia, udal trinket bilakatu zen, lehen zeudenak (Tenis Klubarena eta Oberenarena) pribatuak zirelako. Munduko XIV. Pilota Txapelketaren egoitzetako bat izan zen. Trinketa, kirol anitzeko pista eta muskulazio gela ditu.

## Kanpo estekak 
* Iruñeko Udalaren webgunea: Udalaren kirol-instalazioak
2011ko Libiako esku-hartze militarra

**Koalizioko kideen esku-hartze militarra Libian** eta **Libiako aire-eremuaren itxiera** 2011ko martxoaren 17an Nazio Batuen Segurtasun Kontseiluak 1973. ebazpenaren bidez onartutako operazio militarra izan zen. Aire-eremuaren itxiera hori proposatu zen, 2011ko Libiako matxinaden aurka Muammar al Kadafik eta bere jarraitzaileek herritarren aurka egindako bonbardaketak ekiditeko.

Bi egun beranduago, 2011ko martxoaren 19an, operazio militarra martxan jarri zen, Frantziako hainbat hegazkin militarrek Libia gainean hegan egin eta Royal Navyk itsas-blokeoa egin ostean. AEBetako *USS Enterprise* eta *Charles de Gaulle* hegazkin-ontziek ere parte hartu zuten.

Ameriketako Estatu Batuetako armadaren kodea operaziorako **Odyssey Dawn** (*Odisea Egunsentian*) izan zen, Kanadakoa **Operation MOBILE**, Frantziakoa **Opération Harmattan** eta Erresuma Batukoa **Operation Ellamy**.

Martxoaren 23an NATO erakundeak operazio militarraren agintea hartu zuen. NATOk **Operation Unified Protector** izena jarri zion. 11 herrialdeetako ontziek itsas blokeoa ezarri zuten Libian eta armen bahiketa martxan jarri zuten.

Hilabete batzuk beranduago, errebeldeek Muammar al Kadafi exekutatu zutenean, NATOk operazioa amaitutzat eman zuen 2011ko urriaren 31n.

## Estatu partaideak 
Militarren zabaltzea 2011ko martxoaren 19an hasi zen. Hauek izan ziren operazio militarraren estatu partaideak eta indarrean zegoen NBEn ebazpena betetzen ari zirenak:

* 
* 
* 
* 
* 
* 
* 
* 
* 
* 
* 
* 
* 
* 
* 

Operazio antolatzeko, hegazkin nahiz itsasontzi militarrei laguntza emateko Europako ondorengo hirietako baseetan jardun zuten koalizioko indarrek:

* : Saint-Dizier, Dijon, Nancy, Istres, Solenzara, Avord
* : Souda, Aktion, Araxos
* : Amendola, Aviano, Decimomannu, Gioia del Colle, Trapani, Pantelleria, Sigonella, Capodichino
* : Rota, Morón, Torrejón
* : Akrotiri, Marham, Lossiemouth, Coningsby, Fairford, Lakenheath, Mildenhall

## Erreferentziak 
## Ikus, gainera 
* 2011ko Libiako Gerra Zibila
* Nazio Batuen Segurtasun Kontseiluko 1973 ebazpena

## Kanpo estekak 
* Parte hartutako aireontzien zerrenda 
* Parte hartutako itsasontzien zerrenda
Karakalpakstan

eskuinera|thumb|250px
**Karakalpakstan** (, ) Uzbekistango autonomia errepublika bat da, estatuko bakarra. Uzbekistango mendebalde eremu osoa hartzen du. Hiriburua Nukus da ().

## Ekonomia 
Errepublikaren ekonomia, aspaldi arrantzan oinarritua, orain kotoi, arroz eta meloi ekoizpenean oinarritua dago. Energia hidroelektrikoa ere garrantzitsua da, Amu Daria ibaian sobietar garaiko zentral batek sortua.

Amu Dariaren delta oso populatua zegoen behiala eta ureztatze sisteman oinarritutako nekazaritza zegoen bertan milaka urtez. Khorezmen pean, eskualdeak nahiko botere eta oparotasuna erdietsi zuen. Hala ere, mendeetan zehar jasandako klima aldaketak eta XX. mende amaieran gizakiek sorrarazitako Aral itsasoaren lurruntzeak egoera ia apokaliptikoa eragin du eskualdean. Behialako ibai, aintzira, ihi padurak, basoak eta etxaldeak lehortzen ari dira eta haizeak eramandako gatzak kutsatuak. Udako tenperatura 10 gradu igo dira eta negukoak horrenbeste jaitsi. Anemia eta arnas gaixotasunak izugarri ugaritu dira.

## Erreferentziak 
## Kanpo estekak 
* Juanma Costoya:"Karakalpakstan: ekozidioa, kotoia eta arte debekatua", naiz.eus, 2025/05/02..
Biderkatzaile (argipena)

**Biderkatzaile** terminoak adiera zenbait ditu:

* ekonomian, biderkatzailea, aldagai aske batean izandako aldaketa jakin batek mendeko beste aldagai batean duen eragin proportzionalaren neurria;
* optimizazio matematikoan, Lagrangeren biderkatzailea, hoberenatze baldintzatuan agertzen den kontzeptu bat;
* elektronikan, biderkatzailea, gailu mota bat.
Txomin Laxalt

**Txomin Laxalt** (Donibane Lohizune, 1952ko irailaren 15a - ) Euskal Herriko kazetari eta idazlea da.

## Biografia 
Donibane Lohizunen jaio zen; gurasoak Paul eta Kontxita ditu eta Clauderen anaia da. Familiarekin Angelun bizi izan da eta egun Baionan bizi da.

Baionan kokatutako frantsesez aritzen den kazetari independentea da. Bere lanean batez ere Euskal Herriari buruz idatzi du eta horretaz gain, bere mendizaletasunean oinarrituta Pirinioetako kulturei buruz. *Pays Basque Magazine* eta *Pyrénées Magazine* aldizkarietan idazten du.

*Géo* aldizkarirako lan egin zuen eta bidaiatzen toki asko bisitatu ditu: Aljeria eta Afrikako beste herrialde batzuk, Bosnia, Kolonbia, Kuba, Palestina...Leku batzuetara (Saint-Pierre eta Mikelune...) euskal diasporaz ikertzera joan da.

## Lanak 
Bere kazetaritza-ikerketetan oinarrituta, artikulu ugariz gain liburu batzuk ere argitaratu ditu, haietako bat fikziozkoa:
* *Cuba, un paseo*. Frédéric Mouriès argazkilariarekin.
* ''Pays basque au tournant d'un siècle*, *Atlantica*, Jean Dieuzaiderekin batera.
* *Euskaldunak protraits et paysages du pays Basque*, *Bay Vista*, 2001. Mourièsekin.
* *Le temps des gudaris, chronique d'une guerre en Euskadi, 1936-1937*, eleberri historikoa.
* *Copain du Pays Basque*, *Milan Presse*, 2007. Haurrentzat.
* *Brèves de Pays basque*, *Edicite*, Tarbe, 2008. Euskal Herriari buruzko datu esanguratsu andanaren laburbilpena.
* *Pyrénées grandioses et secrètes*, *Milan Éditions*, 2009.
* *Les Pyrénées: un chemin entre deux mers*, *Milan*, 2009.
* * Bayonne, l'usage de ma ville*, *Éditions Iru Errege'', 2010. Bizitokiari eskainitakoa.

## Erreferentziak 
## Ikus, gainera 
* Pays Basque Magazine

## Kanpo estekak 
*  Laxalt Milan Éditions argitaletxearen webgunean.
Bizkaia frontoia

**Bizkaia frontoia** Bilboko (Bizkaia) Miribilla auzoan dagoen pilotalekua da. Kolore nagusiak beltza eta grisa ditu. Kantxa nagusia 38 metroko pilotalekua da, 3.000 ikuslerentzako lekua duena; gainera, 458 lagunentzako trinket bat ere badu. Eraikinean sei solairuko kiroletxe bat dago.

## Historia 
Javier Gastón, David Gastón eta Marcelo Ruiz arkitektoek proiektatu zuten.

2011ko martxoaren 5ean inauguratu zuten; lehen pilotakadak buruz buruko hiru txapeldun bizkaitarrek —Hilario Azkaratek, Jesus Garcia Ariñok eta Iñaki Gorostizak— eman zituzten. Lehendabiziko jaialdian, martxoaren 19an, Irujok eta Merino II.ak 22-12 menderatu zituzten Olaizola II.a eta Begino.

Fitxategi:Bilbao - Miribilla, Frontón Bizkaia 1.jpg|
Fitxategi:Bilbao - Miribilla, Frontón Bizkaia 3.jpg|
Fitxategi:Bilbao - Miribilla, Frontón Bizkaia 4.jpg|

## Erreferentziak 
## Ikus, gainera 
* Euskalduna pilotalekua

## Kanpo estekak 
* Bizkaia frontoia
Cándido Gardoi

**Cándido Gardoi Martín** (Bartzelona, 1921eko apirilaren 21a - *ib.*, 1994ko martxoaren 13a) euskal herritar futbolari eta pilotaria zen, Athleticen jokatu zuena.

*Makala* ezizena hartu zuen, aita pilotari moduan horrela ezaguna zelako. Candido pilotari ere aritu zen. 1939/40 denboraldian Athletic Clubekin debutatu ondoren 11 denboraldi lehenengo mailan eta bi bigarrenean eman zituen.

## Kanpo estekak 
* Fitxa - www.athletic-club.net
Pont de pierre (Bordele)

**Pont de pierre** (euskaraz *Harrizko zubia*) Frantziako Akitania eskualdeko Gironda departamentuan dagoen Bordele hiriko zubi bat da. Zubi honek Garona ibaia zeharkatzen du. 2002ko abenduaren 17an monumentu historiko izendatu zuten.

1810 eta 1822 bitartean Napoleon Bonaparteren aginduz eraikia izan zen. Hamabi urte horietan zehar Claude Deschamps eta Jean-Baptiste Billaudel arkitektoek hainbat arazoei aurre egin behar izan zieten, batez ere kokaleku horretan uraren korrontea indartsua baitzen.

## Iruditegia 

Irudi:Bordeaux, Le pont de Pierre sur la Garonne.jpg|Zubia.
Irudi:Frankreich_2007.10.25_112329.jpg|Tranbia zubia zeharkatuz.
Irudi:Bordeaux - Garonne de nuit.jpg|Gauez.
Irudi:Bordeaux_Vue_du_Pont_de_Pierre_depuis_la_flèche_Saint_Michel.jpg|1907an.

## Kanpo estekak
Bordeleko Antzoki Handia

**Bordeleko Antzoki Handia** () Frantziako Akitania eskualdeko Gironda departamentuan dagoen Bordele hirian kokatzen den antzoki bat da. Victor Louis (1731-1800) arkitektoak eraiki eta 1780ko apirilaren 7an inauguratua izan zen. Monumentu historikoa da.

## Eraikina 
88 metro luzez eta 47 metro zabaleraz ditu, 1.100 ikusleentzako gaitasuna duen areto bat duelarik. Arteen tenplua modura eraikia izan zen, neoklasiko estiloan altxatua izan zelarik. Atarian Korintoar ordenako hamabi zutabe ditu: bertan hamabi musak, Juno, Venus eta Minervaren irudiak daude.

## Iruditegia 

Irudi:Bordeaux - Grand Théâtre 4.jpg|Gauez.
Irudi:Grand escalier de l'opéra de Bordeaux.jpg|Eskailera nagusia.
Irudi:XDSC 7650-grand-theatre-de-Bordeaux.jpg|Aurrealdea.

## Kanpo estekak 
* Bordeleko Antzoki Handiaren webgunea
Bernardo Garate

**Bernardo Garate Zenarruzabeitia** (Ermua, Bizkaia, 1883ko maiatzaren 20a - Ermua, Bizkaia. 1955eko abuztuaren 13a), euskal herritar pilotaria izan zen, esku-huskako eta pala modalitateetan aritutakoa, kantxan eta handik kanpora ere *Kantabria* goitizenetik ezaguna izan zena.

## Bizitza 
Ermuko Artekalen jaio zen, gerora Erdikokale. Jose Niceto eta Vicenta Antonia ermuarrak izan ziren haren gurasoak eta armagina zen aita ogibidez. Pilotarako zaletasuna ume-umetatik zekarren eta mutikotan hasi zen lehiatzen. 14 urtekoa zela, istripua izan eta ezkerreko besoa gaizki geratu zitzaion betirako. Nabarmentzen hasita ordurako, ez zuen areriorik eskuz zein palaz aritzean, eta esku bakarrarekin asko birekin baino gehiago zen. 

Gustuko zuen pilota jokoa eta edozein tarte aprobetxatzen zuen frontoiaren horma astintzeko. Anaia txikia zaintzeko kargua zuenean ere, harekin joaten zen frontoira: umea manta artean batu-batu egin eta izkina baten uzten zuen, bere pilota gosea asetzen zuen bitartean. Amaren belarrietara iritsi nonbait eta behin orrua baten haserreka agertu zitzaion; Bernardok umea hartu edozelan eta, amaren blastioen beldurrez ihesiz zihoala, txikia mantetatik labandu eta lurrera jausi zitzaion. Tupustean negarrez esnatu zen eta, ezer gertatu ez bazitzaion ere, gau horretan ondo berotuta oheratu zen anaia nagusia. jokatu zuen bere lehen partida 1905eko urriaren 22an; kantxan Manuel Gomez (Pasiegito) bikote zuelarik, Angel Bilbao (Abandoko Txikito) eta Luis Arakistainen kontra 30-50 galdu zuen. 

Bi modalitatetan aritu zen lehengoetarikoa izan zen eta bere lorpenik entzutetsuena, pilotaren historian izen handia eman ziona, 1906. urtekoa da: zazpi eguneko aldearekin Esku-huskako eta Palazko bi txapelak eskuratu zituenekoa. Buruz buruko esku-huskako horretan zazpi urtez etenik gabe izan zen txapeldun, 1913ko ekainaren 29an Valentín Castellanosgatik menderatua izan zen arte.

Anekdota gisa kontatzen zuen zelan atera zuen behin txokora bidalitako pilota: arineketan sartu, pilota altxatu eta indarraren indarrez sei t´erdian errebotatu eragin zuela, erabilezin zuen besoarekin gainera. 

## Aitortzak 
* Bilboko Deportiboan bere omenezko bi pilota partidu jokatu ziren 1936ko martxoaren 26an eta bi lehion epaile modura aritu zen bera

* 1951ko maiatzean jaioterriak omenaldia egin zion, hainbat pilotari eta frontoietako enpresaburu zein intendente bertaratuz
*beraien tailerra egondako kale motzari, Ermuko plaza ondoan, udalak Kantabria Zeharbidea izena jarri zion, bere eta Toribio anaiaren omenez
*Eibarko Astelena pilotalekuko sarreran bere argazkia dago ikusgai, pilotari handienen tartean

## Erreferentziak
Normandiako zubia

**Normandiako zubia** (, normandieraz: ''Pont d'Nouormandie'') Frantziako Normandia eskualdean dagoen zubi bat da, hain zuzen ere, Normandia Garaia eta Normandia Beherea departamentuen artean kokatzen da. Bere eskuin ertzean dagoen Le Havre hiria eta ezker ertzeko Honfleur udalerria lotzen ditu, Sena ibaiaren estuarioa zeharkatzen duelarik. Luzez 2143,21 metro ditu, horietatik 856 metro zubiaren bi zutabeen artean kokatzen da. Michel Virlogeux frantziar arkitektoak diseinatu zuen.

## Kanpo estekak
Kokosate

**Kokosateek** () Frantziako Landak departamenduko mendebaldeko herri akitaniar bat osatzen zuten. Bere  goitizenak (Sei banderen kokosateak) sei tribuk osatutako federazio bat zela adierazten du.

Hegoaldean Akizeko tarbeliarrek eta iparraldean Pays de Bucheko (Arcachon) boiateek inguratuta zeuden, orokorrean Brassenxen eta Pays de Bornen kokarazten dituena. Egileren batzuk Aturri ibaian, Maremnen eta Marensinen kokatzen dituzte.

Euren izenak euskarazko kokots hitza gogorarazten du. Muinoa edo altuera esan nahi duen **koiz/coç* erro akitaniarraren birbikoizte baten oinarrituta dagoela dirudi. Erro hau basatien hiriburu zen *Cossium*en ere ikus daiteke.

## Erreferentziak 
* Jacques Lemoine, ''Toponymie du Pays Basque Français et des Pays de l'Adour*, Picard 1977, 
* Jean-Pierre Bost, *Dax et les Tarbelles'', "L ’Adour maritime de Dax à Bayonne".

## Kanpo estekak
Madrilgo Errege Antzokia

**Madrilgo Errege Antzokia** (gaztelaniaz *Teatro Real de Madrid*) Espainiako Madril hiriburuko opera antzoki bat da. 1850ko azaroaren 19an irekia izan zen. Plaza de Oriente enparantzan kokatzen da, Madrilgo Errege Jauregitik hurbil.

## Iruditegia 

Irudi:Teatro Real Madrid foyer.jpg|Aldagela nagusia.
Irudi:Teatro Real Madrid auditorium with royal box.jpg|Areto nagusia eta errege palkoa.
Irudi:Teatro Real Madrid Salón Azul.jpg|Areto urdina.
Irudi:Teatro Real Madrid restaurant.jpg|Jatetxea.

## Kanpo estekak 
* Madrilgo Errege Antzokiaren webgunea
Munduko IV. Pilota Txapelketa

{{Infotaula
| abovestyle = color: white; background: gray; padding: 4px; font-size:130%
| above = Munduko IV. Pilota Txapelketa
| image = {{#if:{}|250px|erdian }}
| label1 = Antolatzailea
| data1 = FIPV
| label2 = Egoitza(k)
| data2 = Iruñea
| label3 = Hasiera
| data3 = 1962ko irailaren 20a
| label4 = Bukaera
| data4 = 1962ko irailaren 30a
| label5 = Herrialdeak
| data5 = 7
| label6 = Partehartzaileak
| data6 = ?
| label7 = Partidak
| data7 = ?
}}
**Munduko IV. Pilota Txapelketa** 1962an jokaturiko nazioarteko pilota txapelketa izan zen. Txapelketan 7 herrialdek parte hartu zuten. Txapelketaren egoitza Iruñea izan zen, Labrit pilotalekua, Euskal Jai Berri pilotalekua eta Club Tenis trinketa hain zuzen ere.

## Txapelketak 
13 munduko txapelketa egin zituzten:

**Trinketea**:

**36 metroko pilotalekua**:

**30 metroko pilotalekua**:

**54 metroko pilotalekua**:

## Dominak 
## Bibliografia 
* 

## Kanpo estekak 
* XVI. Txapelketaren webgune ofiziala
Charlotte's Web 2: Wilbur's Great Adventure

'''''Charlotte's Web 2: Wilbur's Great Adventure'''* («Charlotteren amarauna 2: Wilburren abentura handia») ingelesez eginiko marrazki bizidunetako filma da, 2003ean Paramount Pictures konpainiak estreinatua. Filmean kontatutako istorioa *Charlotte's Web'' filmekoaren jarraipena da.

## Kanpo estekak
Domagné

**Domagné** (bretainieraz *Dovanieg*) Ille eta Vilaine departamenduan dagoen Bretainiako udalerria da.

## Kanpo estekak
Domalain

**Domalain** (bretainieraz *Domalan*) Ille eta Vilaine departamenduan dagoen Bretainiako udalerria da.

## Kanpo estekak
Essé

**Essé** (bretainieraz *Ezieg*) Ille eta Vilaine departamenduan dagoen Bretainiako udalerria da. Udalerri honetako lurtsailetan La Roche-aux-Fées munomentu megalitikoa kokatzen da.

## Leku interesgarriak 
* La Roche-aux-Fées munomentu megalitikoa.

## Kanpo estekak
Helmand probintzia

**Helmand** (Paxtueraz/Dariz: هلمند) Afganistango 34 probintzietako bat da, herrialdearen hego-mendebaldean dagoena. 58.584&nbsp;km²-ko azalera du eta 2009ko estimazioaren arabera 835.800 biztanle zituen. Hiriburua Lashkar Gah da.

## Erreferentziak 
## Kanpo estekak 
*  Helmand probintziako landaredi-mapa
*  Program for Culture & Conflict Studies: Helmand province

250px|thumb|ezkerrera|Helmand probintziako Sangin harana
José María Arguedas

**José María Arguedas Altamirano** (* Andahuaylas, Peru, 1911ko urtarrilaren 18a – Lima, Peru, 1969ko abenduaren 2a) idazlea izan zen, XX. mendeko Peruko literaturako nabarmenenetakoa.

## Bibliografia hautatua 
### Eleberriak 
* 1935 - *Agua*.
* 1941 - *Yawar Fiesta*. Revisada en 1958.
* 1954 - *Diamantes y pedernales*.
* 1958 - *Los ríos profundos*.
* 1961 - *El Sexto*.
* 1964 - *Todas las sangres*.
* 1971 - *El zorro de arriba y el zorro de abajo*.

### Ipuinak 
* 1953 - *La muerte de los hermanos Arango*.
* 1962 - *La agonía de Rasu Ñiti*.
* 1965 - *El sueño del pongo*.
* 1967 - *Amor mundo y todos los cuentos*.
* 1973 - *Cuentos olvidados*.

## Ikus, gainera 
* Gaztelaniazko literatura
* Amerikako literatura

## Kanpo estekak 
* :Cyberayllu - Arguediana
* :José María Arguedasi buruzko erreportaia.
* :Arguedasen hileten bideoa.
* :Arguedasen biografia.
* :Arguedasen biobibliografia komentatuta.
* :Arguedasen gaineko monografia.
* :"Heriotzaren aurka idaztea", Arguedasi buruzko artikulua.
* :Biografia eta obrari buruzko informazioa eta bideoak.
Joseph-Louis Lagrange

**Joseph-Louis Lagrange** —jaiotzako izen-deiturez, **Giuseppe Lodovico Lagrangia**— (Turin, Italia, 1736ko urtarrilaren 25a - Paris, Frantzia, 1813ko apirilaren 10a) matematikaria eta astronomoa izan zen, italiar eta frantziar jatorrikoa. Analisi matematikoan, mekanika klasikoan eta zerutiar mekanikan ekarpen nabarmenak egin zituen. Garrantzi handikoa da haren *Mécanique analytique* liburua.

## Bizitza 
1755. urteaz geroztik irakasle izan zen Turinen. eta 1766. urtean Berlingo Akademian sartu zen Eulerren ordez; harekin batera ikerketa lan garrantzitsuak egin zituen matematikaren arlo askotan. Mekanika teorikoan oinarrizkotzat hartzen diren ikerketak ere egin zituen, besteak beste. Aldakuntzen kalkuluan, zenbakien teorian, aljebran eta probabilitateen kalkuluan egin zituen ikerketak, halaber, garrantzi handikoak dira. Aipagarria da 1788. urtean fisika teorikoari buruz idatzi zuen *Mécanique analytique* liburua.

## Lagrangeren funtzioa (L) 
Mekanika teorikoan, energia zinetikoaren (T) eta potentzialaren (V) arteko diferentzia adierazten duen funtzioa da: L=T-V. Koordenatu orokortuen funtzioan adierazten da.

## Lagrangeren ekuazioak 
Mekanika analitikoaren oinarrizko ekuazioak dira. Partikula sistema baten energia zinetikoa (T), koordenatu orokortuak (qi), indar orokortuak (Qi) eta denbora (t) erlazionatzen dituen ekuazioak dira. Sistemaren *askatasun gradu *bakoitzeko ekuazio bat izaten da.

## Erreferentziak
Linkerover

**Linkerover** Anberesko auzoa da, hiriaren mendebaldean kokatua. Schelde ibaiaren mendebaldean kokatutako auzo bakarra da eta gaur egun bertan 15.000 biztanle bizi dira.

## Historia 
1930eko hamarkadan, Linkerover Anberesek Zwindrecht udalerriari anexionatu zion Linkerover. Ondorengo hamarkadetan, hiriaren kanpoaldeko auzo moduan garatu zen Linkerover, eta hiriaren hegoalde eta ekialdean gertatu bezala, Anberesera etorritako ehundaka etorkinentzako auzo berria eraiki zen. Hiriaren arduradunek Le Corbusierren ideiak izan zituzten kontutan eta auzoko eraikinek arkitekto frantziarraren irizpideak jarraituz diseinatu eta kokatu ziren.

## Garraiobideak 
Linkerover hainbat garraiobide batzen diren gune estrategikoa (autobusak eta Anberesko tranbia besteak beste) da gaur egun, bertatik hiriaren erdigunea zeharkatzen duten hiru linea amankomun, eta Zwindrechtera arte doan tranbia linea igarotzen dira.

2000ko hamarkadan hiriko arduradunek hirira kanpotik lanera edo turismo egitera etorritako pertsonentzako, aparkalekua eraiki zuen Linkeroverreko tranbia geltokiaren ondoan "Park and ride" delakoa. Bertan autoek dohainik aparkatzeko aukera dute ondoren tranbia erdigunera arte heltzeko erabiltzen badute. Mota horretako sei aparkalekuetako bat da Linkerover auzoan dagoena.

## Kanpo estekak
Munduko II. Pilota Txapelketa

{{Infotaula
| abovestyle = color: white; background: gray; padding: 4px; font-size:130%
| above = Munduko II. Pilota Txapelketa
| image = {{#if:{}|250px|erdian }}
| label1 = Antolatzailea
| data1 = FIPV
| label2 = Egoitza(k)
| data2 = Montevideo
| label3 = Hasierra
| data3 = 1955
| label4 = Bukaera
| data4 = 1955
| label5 = Herrialdeak
| data5 = 7
| label6 = Partehartzaileak
| data6 = ?
| label7 = Partidak
| data7 = ?
}}
**Munduko II. Pilota Txapelketa** 1955ean jokaturiko nazioarteko pilota txapelketa izan zen. Txapelketan 7 herrialdek parte hartu zuten. Txapelketaren egoitza Montevideo izan zen.

## Txapelketak 
12 munduko txapelketa egin zituzten:

**Trinketea**:

**36 metroko pilotalekua**:

**30 metroko pilotalekua**:

**54 metroko pilotalekua**:

## Dominak 
## Bibliografia 
* 

## Erreferentziak 
## Kanpo estekak 
* XVI. Txapelketaren webgune ofiziala
Ffestiniog

**Ffestiniog** Galesko Gwynedd konderrian dagoen udalerri bat da. Hainbat kokaleku edo herrik osatzen dute, guzti horien artean garrantzitsuenak Llan Ffestiniog eta Blaenau Ffestiniog direlarik.

2011ko erroldaren arabera 4.875 biztanle zituen.

## Kanpo estekak
Multzo egingarri

[thumb|350px|[Murrizketa (matematika)|Murrizketa linealek osaturiko **multzo egingarria**, urdinez inguraturik.]]

Optimizazio baldintzatuan, **multzo egingarria**, **eremu egingarria** edo **eskualde egingarria** aldagai askeek bete beharreko baldintza multzoak definitutako soluzio aztergarri edo posibleen multzoa da. Kontzeptua bereziki erabiltzen da programazio linealean, murrizketa linealek multzo egingarri ganbil bat definituta, soluzio hobezina multzo honetako erpinetan edo alde bateko puntuetan izango baita.

## Kanpo estekak
Grabitoi

**Grabitoia** funtsezko partikula hipotetiko bat da, bosoi motakoa eta grabitate kuantikoaren eredu gehienetan grabitate indarraren bitartekaria izango litzatekeena.

Grabitate eremuen propietateen arabera, grabitoiak spin bikoiti bat (2 kasu honetan) izan behar duen bosoi bat izan behar du, bigarren ordeneko eremu klasiko tensorial bati lotua baitago. Grabitoiaren masari dagokionez, neurketa esperimentalek mg = 1,6 × 10−69 kgko gehienezko masa bat ematen dute emaitza bezala, zehazki zero ere izan daitekeen arren.

## Grabitoia eta grabitate kuantikoaren ereduak 
Eremuen teoria kuantikoak naturako elkarreraginak gauge bosoien bitartekaritzaren bidez gertatzen direla dio, hau da, elkarreragin horiek ordezkatzen dituzten eremuei lotutako kuantoak. Materia partikulek indar eremuak ordezkatzen dituzten bosoi horiekin duten elkarreragina kuanto hauen igorpen edo xurgapen bezala interpretatzen dira. Honela, elektrodinamika fotoi edo eremu elektromagnetikoko kuantoen bidez azaltzen da: fotoiak karga elektrikoa duten partikula guztiek etengabe xurgatu eta igortzen dituzte, hala, fotoi hauen arteko elkarreraginek ezagutzen ditugun indar makroskopioak eragiten dituztelarik, elektromagnetismoa kasu. Elkarreragin nuklear ahula eta elkarreragin nuklear indartsua, era berean, W eta Z bosoi eta gluoi bezala uler daitezke hurrenez hurren.

## Kanpo estekak
Jowzjan probintzia

**Jowzjan** edo **Jawzjan** (Paxtueraz/Dariz: جوزجان) Afganistango 34 probintzietako bat da, herrialdearen iparraldean dagoena. 11.798&nbsp;km²-ko azalera du eta 2009ko estimazioaren arabera 485.300 biztanle zituen. Hiriburua Sheberghan da.

Uzbekoak eta turkomanoak dira talde etniko nagusiak, baino badira tajikak, paxtunak eta arabiarrak ere. Hizkuntza mintzatuena uzbekera da (%39,5), bigarrena turkomanera (%28,7) eta, honen ondoren, paxtuera (%17,2) eta persiera (%12,1) daude.

## Erreferentziak 
## Kanpo estekak 
*  Jowzjan probintziako landaredi-mapa
Lagrangeren biderkatzaile

Optimizazio matematikoan **Lagrangeren biderkatzaileen metodoa** erabil daiteke murrizketak dituzten funtzioen maximoak edo minimoak bilatzeko. Metodo horretan funtzioak berak ez dauzkan aldagai berezi batzuk erabiltzen dira, murrizketa bakoitzeko bat, eta aldagai horiek **Lagrangeren biderkatzaile** izena hartzen dute. \lambda\, ikurraz adierazten dira. Izena Joseph-Louis Lagrange XVIII. mendeko matematikariarengandik datorkio.

Lagrangeren biderkatzaileen metodoa funtzioen minimoak edo maximoak bilatzeko erabiltzen da, baina funtzioak hainbat murrizketa bete behar dituenean erabiltzen da metodo hau. Funtzioak *n* aldagai izanik *k* murrizketa bete behar baditu, funtzioaren minimoa (edo maximoa) bilatzeko problema eraldatu eta *n*+*k* ekuazio eta beste hainbeste aldagaiko sistema batean bihurtzen du. Problema berri hori ebatziz jatorrizko funtzioaren minimoa edo maximoa lortuko da.

Izan bedi optimizazio problema:

: f(x) funtzioaren minimoa lortu
: g_i(x) = 0  murrizketak kontuan hartuz ( i = 1, \ldots k )

non

:x = (x_1,\ldots,x_n),
:f: R^n \Rightarrow R  eta
: g_i: R^n \Rightarrow R , \qquad i = 1, 2, \ldots, k .

Problema horretan oinarrituz Lagrangeren funtzioa defini dezakegu, horretarako, g_i(x) murrizketa bakoitzari \lambda_i aldagaia biderkatuko diogu:

: \mathcal{L}(x,\lambda) = f(x) - \sum_{i=1}^k\lambda_i \cdot g_i(x), 

Hasierako minimizazio problema ebaztearen parekoa da Lagrangeren funtzioaren puntu kritikoak bilatzea, hau da, honako sistema ebaztea:

: \nabla_{x,\lambda} \mathcal{L}(x , \lambda)=0. 

Kontuan izan Lagrangeren funtzioaren deribatu partzialak kalkulatu behar direla, hau da, aldagai bakoitzarekiko deribatu partziala zerorekin berdindu behar da eta horrela lortzen den sistema ebatzi behar da, beraz, *n* + *k* ekuazio izango ditugu eta beste horrenbeste ezezagun:

: \frac{\partial \mathcal{L}}{\partial x_i}=0,  \qquad i = 1, 2, \ldots n 
: \frac{\partial \mathcal{L}}{\partial \lambda_j}=0,  \qquad j = 1, 2, \ldots k 

Lagrangeren funtzioaren puntu kritikoak jatorrizko funtzioaren minimo edo maximo (edo inflexio puntu) izan daitezke, beraz, sistema ebatzi ondoren lortutako soluzioak jatorrizko probleman balioztatu beharko dira.

## Kanpo estekak
Sozialismo zientifiko

**Sozialismo zientifikoa** Karl Marxek eta Friedrich Engelsek eratutako teoria politikoaren sozialismoaren korrontea da, sozialismo utopikotik bereizteko erabilitako terminoa da, eta hark ez bezala datu enpirikoak baliatzen dituena, materialismo historiko eta beste kontzeptu marxistetan ere oinarrituz.

## Kanpo estekak
Alcaláko atea

**Alcaláko atea** (gaztelaniaz *Puerta de Alcalá*) Espainiako Madril hiriburuko monumentu ezagun eta nabarmenetako bat da.

## Kokalekua 
Salamanca eta Retiro barrutien artean dago, Independentzia plazan, Alfonso XII.a kalea eta Serrano kalea eta Salustiano Olozaga kalearen arteko elkargunean, eta Retiroko ateen alboan: Espainiako atea, Independentziaren atea (Retiroko lorategien sarbide nagusia) eta Hernaniko atearen aldamenean dago.

## Izena 
Ate honek bere izena Alcalá de Henares udalerrira daraman bidean egoteari zor dio.

## Historia 
1778. urtean Karlos III.a Espainiakoaren aginduz eraiki zen. Francesco Sabatini italiar arkitektoak diseinatu eta eraiki zuen.

Irudi:Madrid Puerta de Alcala west-south corner.jpg|Ikuspegi orokorra.
Irudi:Puerta de Alcalá - 04.jpg|Gauez.
Irudi:Puerta_de_Alcalá_(escudo).jpg|Xehetasuna.
Irudi:Madrid_Puerta_de_Alcala_detail_central_portal_west_side.jpg|Xehetasuna.

## Ikus gainera 
* Toledoko atea

## Kanpo estekak 
* Alcaláko atea. Madrilgo Udal webgunea 
* Alcaláko atea. Disfrutamadrid.com
Falster

**Falster**, Danimarkako Seelandia eskualdearen hegoaldean dagoen hiru uhartetako bat da, Lolland eta Mønekin batera. 514&nbsp;km² eta 43.537 biztanle ditu eta Lolland irlaren ekialdearekin batera Guldborgsund udalerria osatzen du. Farø irlak Seelandia uhartearekin konektatzen du zubi bidez.

Herri handiena **Nykøbing Falster** da, 16.458 biztanlerekin (Lolland irlako auzoarekin 19.331 biztanle). XII mendean sortu zen Nykøbing bai eta irlako bigarren herria den Stubbekøbing ere, wendoei aurre egin asmoz.

Bere hondartzek turismo nazionala erakartzen dute.

## Ondasun nabarmenak 
* Tsarraren etxea Nykøbing Falsterren.
* Farøko zubiak.
* Gedser Odde lurmuturra.

## Ikus, gainera 
* Danimarkako uharte nagusiak

## Iruditegia 

Irudi:Nykøbing Falster - udsigt mod byen.jpg|Nykøbing Falster.
Irudi:Nykøbing Falster Klosterkirke2.JPG|Nykøbing Falsterreko eliza.
Irudi:Nykøbing Falster - Czarens Hus.jpg|Tsarraren etxea.
Irudi:Farø Bridges - south bridge.jpg|Farøko zubiak.
Irudi:Marielyst.jpg|Marielysteko hondartza.
Irudi:Hesnæs Falster.jpg|Hesnæs herrixka.

## Kanpo estekak 
* Lolland eta Falsterren mapak.
Coll

**Coll** (Eskoziako gaeleraez *Cola*) Eskoziako mendebaldeko kostaldean dagoen Barruko Hebridak uhartedian kokatzen den uharte txiki bat da.

## Geografia 
20 km luze eta 5 km zabal duen uharte luzea da. Hondartza ugari ditu eta dunak sistema ederrak osatu dira berauetan. Uharteko puntu garaiena Ben Hogh (104 m) da.

Hainbat herrixka daude bertan, aipagarrienak Arinagour (Àirigh nan Gobhar) eta Acha (An t-Achadh) dira.

## Historia 
Maclean leinuaren jabegoa izan du 500 urtetan zehar. Beren etxea Breachacha gaztelua izan zen. 1848an Alexander Maclean Hego Afrikara joan zen eta ondorengorik gabe hil zenez bertan amaitu zen Macleandarren garaia.

XVIII mendean mila pertsona inguru bizi ziren bertan. Nekazaritza eta arrantzan aritzen ziren. XIX mendeko Highland Clearances garbiketak despopulazio handia ekarri zuen, gehienak Australia, Kanada edo hego Afrikara joan ziren.

## Ondasun nabarmenak 
* Breachacha gaztelua eta jauregia

## Iruditegia 

Irudi:Breachacha Castle, Coll - geograph.org.uk - 808014.jpg|Breachacha gaztelua.
Irudi:The 'new' Breachacha Castle - geograph.org.uk - 869321.jpg|Breachacha jauregia.
Irudi:Traigh Feall - Isle of Coll.jpg|Traigh Feall edo Feall hondartza.
Irudi:Arinagour - geograph.org.uk - 278753.jpg|Arinagour edo Àirigh nan Gobhar herria.
Irudi:Old farm machinery - geograph.org.uk - 164949.jpg|Acha herriko baserri zaharra.
Irudi:Traigh Mhòr (June 2007).jpg|Traigh Mhòr edo Hondartza Handia.

## Kanpo estekak 
* Coll uhartearen webgunea 
* Coll hotela
Caprera

**Caprera** uhartea Sardiniako ipar-ekialdean dago, Maddalena uhartediaren barruan. Ospetsua da Giuseppe Garibaldik bere bizitzako hogei urteak bertan igaro zituelako, han hil eta lurperatuta dagoelako. Uharteak 15,7 km/2 ditu, eta haren punturik altuena *Teialone mendia* da, 212 metrokoa.

## Kanpo estekak
Lolland

**Lolland**, aurrez *Laaland* izenarekin ezagutzen zena, Danimarkako laugarren irla handiena da. 1.243&nbsp;km²-ko azalera eta 65.764 biztanle ditu (2009). Seelandia eskualdearen hegoaldeko hiru irletako bat da, Falster eta Møn irlekin batera. Erabat laua da, punturik altuenak 25 m-ko altuera baino ez duelarik.

Irlaren mendebaldea Lolland udalerriak hartzen du eta bertan daude irlako hiri handienak diren Nakskov (13.886 biztanle) eta hiriburua den Maribo (6.023). Irlaren ekialdea eta Falster irla Guldborgsund udalerriaren barnean daude eta bertako herri handiena Sakskøbing da (9.299). Iparraldean baditu hiru irla txiki: Fejø, Femø eta Askø.

Historikoki azukre erremolatxaren ekoizlea izan da eta gaur egun ere berau da industria handiena. Energia berriztagarrien apostua ere egin du eta irlaren hegoaldean bi itsas parke eoliko ezarri ditu, Rødsand eta Nysted Havmøllepark.

## Ondasun nabarmenak 
* Aalholm gaztelua.
* Fuglsang jauregia.

## Iruditegia 

Irudi:Nakskov - udsigten fra havnen.jpg|Nakskov.
Irudi:Sakskøbing - ved gågaden.JPG|Sakskøbing.
Irudi:Ålholm fra havnen Cropped.JPG|Aalholm gaztelua.
Irudi:Fuglsang 2008.jpg|Fuglsang jauregia.
Irudi:Kramnitse beach 2.jpg|Kramnitse hondartza.
Irudi:ロラン島、デンマーク.jpg|Parke eolikoa.
Irudi:NakskovMini.jpg|Nakskov hiriko kaia (1914).

## Ikus, gainera 
* Danimarkako uharte nagusiak

## Kanpo estekak
Kabul probintzia

**Kabul** (Persieraz: کابل *Kābol*, Paxtueraz: کابل *Kābul*) Afganistango 34 probintzietako bat da, herrialdearen ekialdean dagoena. 4.462&nbsp;km²-ko azalera du eta 2009ko estimazioaren arabera 3.568.500 biztanle zituen. Biztanleriaren %81 hirietan bizi da. Hiriburua Kabul hiria da.

## Erreferentziak 
## Kanpo estekak 
*  NPS: Kabul Province

250px|thumb|ezkerrera|Kabul hiriaren inguruko mendiak
Guipry

**Guipry** (bretainieraz *Gwipri*) Ille eta Vilaine departamenduan dagoen Bretainiako udalerria da.

## Kanpo estekak
Kandahar probintzia

**Kandahar** (Paxtueraz: **کندھار** edo **قندهار**, Persieraz: **قندهار**) Afganistango 34 probintzietako bat da, herrialdearen hegoaldean dagoena. 54.022&nbsp;km²-ko azalera du eta 2009ko estimazioaren arabera 1.080.300 biztanle zituen. Biztanle gehienak paxtunak dira. Hiriburua Kandahar hiria da.

## Erreferentziak 
## Kanpo estekak 
*  NPS: Kandahar Province

[250px|thumb|ezkerrera|[Arghandab ibaiaren harana]]
L'Hermitage

**L&#39;Hermitage** (bretainieraz ''L'Hermitage'') Ille eta Vilaine departamenduan dagoen Bretainiako udalerria da.

## Kanpo estekak
Teletubbiak

***Teletubbiak*** (jatorrizko izenburua, ) BBC britainiar telebista katearen emankizun bat da, haurtxoentzako eta eskolaurreko haurrentzako edukiak dituena, 1997tik 2001 arte Ragdoll Productions konpainiak ekoitzia. Sortzaileak bi izan ziren: Anne Wood (Ragdoll konpainiako Sorkuntzako zuzendaria) Andrew Davenport (serieko 365 episodioak idatzi zituena). Narratzailea Tim Whitnall zen, eta emankizunak laster lortu zuen arrakasta merkatuan eta kritikarien artean, hala Britainia Handian nola atzerrian. Euskaraz eman ditu EITBk.

## Ezaugarriak 
Teletubbiek panpina handien itxura dute: biribilak, belarri handikoak, eta buru gainean hainbat forma geometrikozko antenaz hornituak. Teletubbi bakoitzak bere kolorea du, eta gorputz osoa du kolore bakarrekoa, aurpegia eta sabeleko laukitxo bat izan ezik. Teletubbi guztiek antzeko aurpegia dute: haur aurpegia, begi handiak, eta, sudurraren ordez, katuen itxurako muturra. Beraz, teletubbi bat besteetatik bereizten duten ezaugarriak kolorea, antenaren itxura eta tamaina dira. Tinky Winky (morea), Dipsy (berdea), Laa-Laa (horia) eta Po (gorria) dira teletubbi ezagunenak.

## Erreferentziak 
## Kanpo estekak
Kapisa probintzia

**Kapisa** (Dariz/Paxtueraz: کاپيسا) Afganistango 34 probintzietako bat da, herrialdearen ipar-ekialdean dagoena. 1.842&nbsp;km²-ko azalera du eta 2009ko estimazioaren arabera 399.500 biztanle zituen. Hiriburua Mahmud-i-Raqi da.

## Erreferentziak 
## Kanpo estekak 
*  NPS: Kapisa Province
Khost probintzia

**Khost** (Paxtueraz: خوست ) Afganistango 34 probintzietako bat da, herrialdearen ekialdean dagoena. 4.152&nbsp;km²-ko azalera du eta 2009ko estimazioaren arabera 520.200 biztanle zituen. Hiriburua Khost da.

## Erreferentziak 
## Kanpo estekak 
*  NPS: Khost Province
Kunar probintzia

**Kunar** (Paxtueraz: کونړ ) Afganistango 34 probintzietako bat da, herrialdearen ipar-ekialdean dagoena. 4.942&nbsp;km²-ko azalera du eta 2009ko estimazioaren arabera 407.800 biztanle zituen. Hiriburua Asadabad da.

## Erreferentziak 
## Kanpo estekak 
*  NPS: Kunar Province

250px|thumb|ezkerrera
Petersen proiekzio

thumb|350px|eskuinera|Gall-Petersen Lurraren proiekzioa.
**Peters-en proiekzioa** —modu egokiagoan **Gall-Petersen proiekzioa**— Lurra plano batean irudikatzeko era alternatibo bat da. Arno Peters kartografo alemaniarrak proposatu zuen 1974. urtean; eta 1990ean kartografia horretan oinarritutako atlasa argitara eman zuen.

Petersen proiekzioak munduko mapen irudikapen tradizionala —Mercator proiekzioan oin hartzen zuena— zalantzan jarri zuen. Petersen aburuz, proiekzio tradizional horrek kartografoen ikuspegi eurozentrikoa agerian uzten zuen. Petersen proiekzioan, berriz, mapan marraztutako eremuak benetako eremuekiko proportzionalak dira.

## Kanpo estekak 
*  Petersen proiekzioari buruzko gunea
Mutiloa

**Mutiloa** izenak adiera zenbait ditu:

## Toponimia 
* Mutiloa, Gipuzkoako udalerria.
** Mutiloa Bildua, herri honetako auzoa.
* Mutiloa, Nafarroa Garaiko Arangurengo herria eta kontzejua, Mutiloabitarte auzoa eraiki zenez geroztik lehengo Mutiloabeiti eta Mutiloagoiti biltzen dituena.

## Deitura 
* Andoni Mutiloa, kazetari eta aktorea,
* Nicanor Mutiloa e Irurita, elizgizona.

## Bestelakoak 
* Mutiloa jauregia (Iruñea)
Maxima (argipena)

**Maxima** terminoak adiera zenbait ditu:

* Maxima, matematikarako software askea;
* Musikan, maxima, musika irudi bat.
* Maxima, printzipio etiko edo filosofiko bat laburbiltzen duen esaldia; norbaitek jokabide arautzat hartzen duen printzipioa laburbiltzen duen esaldia.